Den Nord-Cimbriske Tilskuer, 1837-09-12
Politiske Nyheder. Spanien. - Portugal. Alt mere og mere indviklet og beklagelig bliver Tilstanden i Spanien. Madrid kan neppe meere kaldes Landets Hovedstad, den ene Provinds river sig løs efter den anden, lig Planeter, der forlade deres magtesløse Soel! Enhver nye Depesche synes at bringe en nye Ulykke; den seneste Beretning fra Bajonne af 29de August bekræfter hvad man kunde forudsee: at Navarras Uafhængigheds Erklæring er udkommen, som en Følge af den revolutionaire Bevægelse i Pampeluna Provindsens Hovedstad, hvorfra den er udstædt af en Junta, i hvis Spidse en Oberst Penastaaer. Under Oprøret havde Carlisterne nærmet sig Høiderne ved Pampelung, men bleve strax fordrevne. Det hedder ogsaa, at der i Valladolid, skal ligesom i Pampelona, hvor General Sarssield blev myrdet, være blodige Scener forefaldne, og den derværende Governeur myrdet. J Victoria have Rebellerne brandskattet Staden og ved en saaledes samlet Summa af 100,000 Fr. udbetalt sig selv deres tilgodehavende Sold; og for at gjøre Uhældet fuldkommen, har GeneralBuerens imod Regjeringens Forbud ved Herreraindladt sig i Træfning med Carlisterne, og er ble pen slaaet. Men Generalen var tvungen dertil, da Officerer og Soldater kuurrede mod ham og truede med aabenbart Oprør; denne sammenkaldte da sine Officerer, sagde dem at Feighed ikke var Skyld i hans Uvirksomhed, men at Regjeringens Ordres forbød ham at levere et Slag og han bad dem bemærke, at han kun havde 7000 Md. og 400 Ryttere, medens Fienden derimod havde 22 Batailloner og 1200 Ryttere; han bød dem nu vælge hvad de ønskede, og da det almindelige Raab lød: "Fremad!" erklærede han sig bereed til at føre dem mod Fjenden, og lyder Generalens Rapport og Slaget saaledes: "Hovedqvarteret Carinena den 26de August. Efterat jeg igaar Morges havde erfaret, at Fjenden befandt sig i Omegnen af Herrera og El Villar, med Prætendenten og en 10,000 Md. Jnfanterie og 900 Ryttere, og synes at ville passere Markerne ved Carinena, og understøttte Factionen i Soria, marscherede jeg, for at forhindre dette Forehavende, mod Herrera; Fjenden retirerede da og opstillede sig paa Høiderne af El Villar. Efter at have deelt min Division i 2 Linier, begyndte jeg Jlden fra en paa den yderste venstre Fløi opstillet Afdeling Jægere, som marscherede frem med mere Hidsighed end Forsigtighed; men blev ved et Anfald af det fjendtlige Rytterie i Flanken, tvungen til at trække sig tilbage; imidlertid begyndte Jlden, paa hele Linien. Ved 2 Batailloner af Regimentet Cordova, understyttet af tvende andre Batailloner, angrebe vi og bemægtigede os Fiendens første Stillinger med den største Tapperhed, men da Fjenden var understøttet af 4 Kanoner paa Bjerghøiden og var os overlegen i Cavallerie, der kastede sig paa vort Jnfanterie, maatte vi vige for Overmagten, og da vores Cavallerie maatte trække sig tilbage, stod Jnfanteriet blottet; dog med den største Koldblodighed dannede Fleertallet, sig i Carree, men blev gjennembrudt af det fjendtlige Artilleries Mørsere og Kanoner fra Bjerget; da det altsaa var en Umulighed at holde mine Batailloner i Carre, lod jeg 2de Batailloner, Dragoner og Jægere foretage et Angreb, for at opholde Fjenden et Øieblik. Ved min Ankomst til Herrera besatte jeg de første Huse, men da den største Deel af de fjendtlige Stridskræfter kom os i Flanken, maatte jeg tiltræde Tilbagetoget til Carinena. At angive min Divisions Tab, er mig umueligt, thi den er næsten ganske adspredt, og jeg har sendt Rytterie ud for at dække den, da flere af mine Soldater skulle have taget en Retning mod Darocca. Fjendens Tab maa være betydeligt." Private Efterretninger angive de Christinos Tab til 3000 Md. iberegnet Døde og Saarede. Bataillonen Cordova har alene 33 for størstedelen dødelig saarede Officerer; GeneQuilez skal være død af sine Saar. Ved alt dette Uhæld har dog General Buerens den Fordeel, at have ræddet sin Ære blandt Soldaterne, der beskyldte ham for Feighed. Herrera, hvor Slaget tabtes, ligger noget sydlig for Sarragossa i Arragonien; Castilien er nu aabnet for Prætendenten, hvis de Christinos ikke ved Hielp af General Oroa, som staaer i Nærheden, kan formene ham Adgang dertil. En god Efterretning har man dog denne Gang fra Madrid, at det nemlig derer lykkedes Regjeringen at afslutte et Laan eller Contract med trende Madrider-Capitalister om 20 Millioner Realer, mod at man overlader til dem at hæve det overordentlige Krigsudstyr. - Fra Lissabon meldes nu under 28de August, at begge Marskalkerne Tercera og Saldanha, have efter den 25de f. M. at være rykket frem med deres Tropper paa Skudvide af Linierne i Lissabon, igjen draget sig tilbage. Enten maae de have gjort Regning paa, at de ingen Modstand skulle finde for Lissabon, eller ventet at deres Tilhængere i Staden skulle gjøre Opstand, naar de nærmede sig; men da intet deraf fandt Sted, saa have de ikke anseet deres 4000 Md. stærke Hær, der er uden alt Artillerie, tilstrækkelig til at sætte imod den ved Skræksystemet til høieste Kraftanstrængelse bragte Regjering. Ved Chartisternes Fremrykken bleve ogsaa alt, selv de fangne Carlister og Miguellister dreven i Linierne, og dannede i det Hele en Hob af 12,000 Md. under Baron von Faro, Grev Taipo o. fl.; engelske Beretninger sige at en heel Deel Nationalgardister skulle være gaaet over til Saldanha, men man kan ikke troe engelske Beretninger, da der den nærværende Regjerings Foretagender afskikdres med de mørkeste Farver. Chartisterne have oprettet et Regentskab, som det hedder: "i Dronningens og hendes Gemal Fangenskab, i hvis Spidse Hertugen af Terceira staaer. J Oporto regjerer endnu Folkepartiet.